**Nájomná zmluva**

**č. ZŠBAHC4/K-2022/145/8**

O nájme nebytových priestorov uzavretá na základe Zákona č.116/1990 Z.z. o nájme a podnájme nebytových priestorov v znení neskorších predpisov.

**PRENAJÍMATEĽ: Základná škola**

Hlboká cesta 4

811 04 Bratislava

V zastúpení: **Mgr. Michal Drgáň**

riaditeľ školy

IČO: 31810934

DIČ: 2021648442

**Číslo účtu: SK61 0200 0000 0016 5720 7959**

**NÁJOMCA:** **Občianske združenie S3T**

Vajnorská 1324/81

831 03 Bratislava

V zastúpení: **Mgr. Art. Zuzana Sliacka**

štatutárny zástupca

IČO: 52660133

**IBAN: SK44 7500 0000 0040 2772 8120**

**I. Predmet, účel a doba nájmu**

Prenajímateľ prenecháva na užívanie nájomcovi nebytový priestor – spoločenská miestnosť, nachádzajúce sa v Základnej škole Hlboká cesta 4, Bratislava. V miestnosti budú prebiehať športové tréningy podľa rozvrhu (pondelok 14:00-15:00 a štvrtok 14:00 – 15:00).

Ide o majetok, ktorý prenajímateľ v dobe určenej v nájomnej zmluve nevyužíva.

**Nebytové priestory sa poskytujú na obdobie od 14.09.2022 – 18.06.2023.**

**september 2022 – 4 hodiny január 2023 – 7 hodín**

**október 2022 – 8 hodín február 2023 – 6 hodín**

**november 2022 – 8 hodín marec 2023 – 9 hodín**

**december 2022 – 7 hodín apríl 2023 – 6 hodín**

**máj 2023 – 7 hodín**

**jún 2023 – 6 hodín**

**Spolu na 68 hodín.**

**II. Výška a splatnosť nájomného**

Výška úhrady nájomného sa stanovuje dobou na základe par.7.Zák.č.116/1990 Zb. o nájme a podnájme nebytových priestorov v znení neskorších predpisov. V školskom roku 2022/2023, je internou smernicou stanovená cena:

**a/Nájomné za 1 hod. užívania spoločenskej miestnosti s médiami: 20 eur**

**Celkom spolu: 1360 eur.**

Celkové nájomné s médiami nájomca uhradí v 10 splátkach vo výške 136 eur mesačne do 10. dňa v mesiaci.

**Platby nájomca uhradí prevodným príkazom na účet prenajímateľa vedený vo VÚB na číslo účtu:** SK61 0200 0000 0016 5720 7959 najneskôr vo vyššie uvedených termínoch splatnosti.

**III. Práva a povinnosti prenajímateľa a nájomcu**

Nájomca môže požadovať zníženie nájomného v prípade, že nevyužíval nebytové priestory v celej dohodnutej dobe. Žiadosť musí byť podaná najneskôr do 15 dní od ukončenia doby nájmu dohodnutej v zmluve o nájme a musí obsahovať súhlas riaditeľa školy.

Prenajímateľ má právo požadovať od nájomcu, aby nebytový priestor užíval výlučne za účelom nájmu a v prípade nedodržania účelu nájmu môže dať prenajímateľovi okamžitú výpoveď z nájmu. Prenajímateľ má právo požadovať, aby nájomca uhrádzal včas poplatok za užívanie v zmysle II. časti tejto dohody.

Prenajímateľ je povinný odovzdať nájomcovi nebytový priestor v stave spôsobilom na riadne užívanie a udržiavať ho.

Nájomca je oprávnený užívať nebytový priestor v rozsahu dohodnutom v tejto zmluve. Má právo požadovať od prenajímateľa, aby ho udržiaval v stave spôsobilom na dohovorené užívanie.

Nájomca je povinný v užívaných priestoroch udržiavať pokoj a poriadok, bez zbytočného odkladu oznamovať prenajímateľovi potrebu opráv, ktoré má prenajímateľ urobiť, inak nájomca zodpovedá za škodu, ktorá by nesplnením tejto povinnosti vznikla.

Nájomca je povinný dodržiavať všetky nariadenia súvisiace s mimoriadnou situáciou ohľadne ochorenia COVID-19 spôsobeným koronavírusom SARS-CoV-2 vydanými Úradom verejného zdravotníctva Slovenskej republiky, Vládou Slovenskej republiky a všetkými ministerstvami Slovenskej republiky počas celej doby využívania predmetu nájmu. Nájomca nesie plnú zodpovednosť za zabezpečenie a dodržiavanie všetkých nariadení.

**IV. Skončenie nájmu**

Prenajímateľ môže písomne vypovedať zmluvu uzatvorenú na určitý čas pred uplynutím dohodnutej doby, ak

a/ nájomca užíva nebytový priestor v rozpore s dohodou

b/nájomca o viac ako jeden mesiac je v omeškaní s platením nájomného

c/nájomca alebo osoby, ktoré s ním užívajú nebytový priestor, hrubo porušujú pokoj a poriadok

d/ nájomca nedodržiava ďalšie povinnosti uvedené v III. časti tejto zmluvy

Nájomca môže písomne vypovedať zmluvu uzatvorenú na určitý čas pred uplynutím dohodnutej doby, ak nebytový priestor sa stane bez zavinenia nájomcu nespôsobilý na dohodnuté užívanie.

Výpovedná lehota je, ak sa nedohodne inak, tri mesiace a počíta sa od prvého dňa mesiaca nasledujúceho po doručení výpovede.

**V. Záverečné ustanovenia**

1. V otázkach, ktoré nie sú vyslovene v zmluve upravené, sa zmluvné strany budú riadiť príslušnými ustanoveniami Zákona č.116/1990 Z.z. o nájme a podnájme nebytových priestorov v znení neskorších predpisov.

2. V prípade akéhokoľvek nedorozumenia, sporu alebo sporného nároku sa obe strany budú snažiť dosiahnuť vzájomnú dohodu.

3. Zmluvné strany prehlasujú, že si zmluvu prečítali, rozumejú jej a na znak slobodnej vôle ju podpisujú.

4. Zmluva je vyhotovená v dvoch vyhotoveniach, ktoré majú povahu originálu, z ktorých jeden obdrží prenajímateľ a jeden nájomca.

5. Nájomná zmluva nadobúda účinnosť dňom podpisu.

Bratislava 13.09.2022

**PRENAJÍMATEĽ:**  **NÁJOMCA:**

Mgr. Michal Drgáň Mgr. Art. Zuzana Sliacka

riaditeľ školy štatutárny zástupca

.................................................... ....................................................

podpis a pečiatka školy podpis a pečiatka OZ